tartuNLP/wikipedia-smugri-20251201 huggingface dataset:
Bərdə

Bərdə (, ) on kaupunki Azerbaidžanissa. Se sijaitsee Karabahin tasangolla virtaavan Tərtərjoen varrella 314 kilometriä Bakusta länteen. Kaupunki on Bərdən piirin keskus. Sieltä on rautatieyhteys Yevlaxiin. Asukkaita on 41 300 henkeä (vuonna 2010).
Kaupungin lähellä sijaitsevat muinaisen Partavin kaupungin rauniot. 400-luvulta lähtien se oli Kaukasian Albanian pääkaupunki. Arabit valtasivat kaupungin 700-luvun alussa. Tärkeiden karavaanireittien risteyksessä sijainnut Barda oli huomattava kaupan ja käsityöammattien keskus. Pohjoisesta tulleet rusit hävittivät sen vuonna 943/944.
Nykyään Bərdə on maatalousalueen keskus. Maanjäristyksiltä säilyneistä nähtävyyksistä huomattavimpia ovat 1300-luvulla rakennettu tornimainen mausoleumi ja neliminareettinen Imamzaden moskeija. Kulttuuritalossa toimii historiallinen museo.
Nadine Beiler

Nadine Beiler (s. 27. toukokuuta 1990) on itävaltalainen R&amp;B ja pop -laulaja, joka voitti itävaltalaisen Starmania-laulukilpailun kolmannen kauden vuonna 2007. Hänen ensimmäinen albuminsa julkaistiin toukokuussa 2007. Beiler edusti maataan vuoden 2011 euroviisuissa kappaleella "The Secret Is Love".
Tammikuussa 2007 Beiler voitti Starmania-laulukilpailun ollessaan 16-vuotias. 25. helmikuuta 2011 Beiler voitti Itävallan euroviisukarsinnat kappaleella "The Secret Is Love", hän selviytyi semifinaalista finaaliin jossa sijoittui sijalle 18 saaden 64 pistettä.
Hämärän vartija

Hämärän vartija () on Philip K. Dickin vuonna 1977 ilmestynyt tieteisromaani. Teoksen on suomentanut Markku Salo. Kirja ilmestyi Love Kirjojen kustantamana vuonna 1990; toinen tarkistettu painos ilmestyi Kirjavan kustantamana vuonna 2007.
Kirjan pohjalta valmistui 2006 samanniminen elokuva.
Martin Miltopaeus

Martin (Mårten) Miltopaeus (8. marraskuuta 1631 Turku – 6. kesäkuuta 1679 Turku) oli kaunopuheisuuden professori, joka toimi myös Turun akatemian rehtorina.
Miltopaeuksen isä oli porvari Eskil Ruskiapää, jonka vastikenimi Miltopaeus on, ja äiti Elin Jakobintytär. Hän valmistui maisteriksi 
Turun akatemiasta 1653 ja toimi akatemian sihteerinä sekä filosofisen tiedekunnan apulaisena vuodesta 1658 ja sitten kaunopuheisuuden professorina vuodesta 1660. Akatemian rehtori hän oli 1671–1672.
Miltopaeus julkaisi laajan puhetaidon oppaan "Institutiones oratoriae" sekä latinan kielen kieliopin "Synopsis grammaticae latinae". Häntä pidettiin taitavana ja valistuneena opettajana, joskin hänen aikalaisensa teologian professori Petrus Bång oli kiivaasti eri mieltä Miltopaeuksen kanssa ja varoitti ylioppilaita hänen "viettelevästä filosofiastaan ja turhista jaarituksistaan."
Miltopaeus oli naimisissa kaksi kertaa. Ensimmäinen puoliso on tuntematon, toinen oli Anna Thesleff.
Havířov

Havířov (, paikallisella cieszyninsleesian murteella "Hawiyrzów") on kaupunki Karvinán alueella Määrin-Sleesian läänissä Tšekin tasavallassa. Se on lääninsä toiseksi suurin kaupunki. Vuoden 2020 arvion mukaan siellä asui 71 200 asukasta. Havířov on maansa suurin kaupunki, jossa ei ole yliopistoa. Havířov sijaitsee Cieszyninsleesian historiallisen läänin alueella.
Havířov perustettiin toisen maailmansodan jälkeen hiilikaivostoimintaa varten. Se on Tšekin kaupungeista nuorin. Havířov sai kaupunkioikeudet vuonna 1955. Ennen kaupungin rakentamista paikalla sijaitsi useita kyliä, joiden väestöstä huomattava osa oli puolalaisperäisiä. Paikalliset asukkaat saivat kaupungista uudet asunnot, kun suurin osa kylien vanhoista taloista purettiin. Pääosa Havířovin väestöstä muutti kaupunkiin muualta Tšekkoslovakiasta, erityisesti Slovakiasta. Näin alueen etninen rakenne muuttui radikaalisti. Alkuperäisisistä kylistä jäljelle jääneet osat sijaitsevat pääasiassa kaupunkimaisen asutuksen laitamilla. Nykyään ne kuuluvat hallinnollisesti Havířovin kaupunkiin.
Ystävyyskaupungit.
Havířovin ystävyyskaupunkeja ovat:
Rakastan elämää

Rakastan elämää on Pentti Hietasen 30. syyskuuta 2009 julkaistu albumi, joka sisältää muun muassa TV-sarjan Karjalan kunnailla tunnuskappaleen "Yö väistyy". Levyn tuotti Juha Tikka.
Albumi ylsi Suomen virallisen listan sijalle 16.
Boris Nordmann

Bernhard (Boris) Nordmann (29. elokuuta 1808 Ruotsinsalmen merilinnoitus – 25. / 28. kesäkuuta 1877 Pietari) oli suomalainen Venäjän keisarikunnan laivastossa palvellut upseeri ja luotsipäällikkö, joka yleni amiraalin arvoon saakka.
Nordmannin isä oli everstiluutnantti David Anton Nordmann (1769-1827) ja äiti Maria Katarina Giösling (1779-1839). Hänet otettiin oppilaaksi Pietarin merikadettikouluun syyskuussa 1821, ja hänet ylennettiin gardemariniksi vuonna 1822. Hänet ylennettiin midshipmaniksi vuonna 1826, ja hän palveli sitten Venäjän laivastossa 3. meriekipaasissa ja oli mukana muun muassa Navarinon taistelussa vuonna 1827. Vuonna 1830 Nordmann määrättiin 1. Suomen meriekipaasin 4. komppanian päälliköksi, ja hänet ylennettiin luutnantiksi vuonna 1831. Nordmann toimi vuoteen 1837 saakka eri tehtävissä 1. Suomen meriekipaasissa, kunnes hänet komennettiin sotaministeriön höyrylaiva Otvasnostjin päälliköksi. Vuonna 1838 hänet komennettiin palvelemaan höyrylaiva Alexandrialla, mistä hän siirtyi höyrylaiva Nevkan päälliköksi. Vuonna 1839 hänet ylennettiin kapteeniluutnantiksi, ja vuodet 1839-1853 hän toimi Venäjän laivaston pääesikunnan päällikön amiraali Aleksandr Sergejevitš Menšikovin adjutanttina.
Vuodesta 1846 alkaen Nordmann toimi Suomen luotsilaitoksen järjestämistä varten perustetussa komiteassa. Vuonna 1846 hänet ylennettiin 2. luokan kapteeniksi ja vuonna 1848 1. luokan kapteeniksi, ja vuonna 1853 hänestä tuli Suomen luotsi- ja majakkalaitoksen ylihallituksen ylitirehtööri. Hän toimi tehtävässä yhteensä 20 vuotta, minä aikana hänen johdollaan rakennettiin useita majakoita ja loistoja Suomen suuriruhtinaskunnan aluevesille. Tämä tehtävän ohella hän toimi myös itäisen ja läntisen tykkivenelaivaston reservin päällikkönä sekä soutulaivaston 1. ja 2. prikaatin päällikkönä Itämaisen sodan aikana vuosina 1854-55. Nordmann ylennettiin kontra-amiraaliksi 7. syyskuuta 1856, ja vuonna 1858 hänet aateloitiin veljensä Fredrik Nikolai Nordmannin kanssa. Hän otti aatelissäädyssä osaa edustajana valtiopäiville 1863–1864, 1867 ja 1872. Nordmann ylennettiin 13. tammikuuta 1866 vara-amiraaliksi, ja vuonna 1874 hänet siirrettiin työskentelemään Venäjän keisarikunnan meriministeriöön. Hänet ylennettiin amiraaliksi 10. maaliskuuta 1876.
Nordmann julkaisi muistelmansa "Några minnen och utkast af Boris Nordmann" vuonna 1870. Nordmannin puoliso vuodesta 1857 oli eversti Ehlertin leski Maria Arbusova (k. 1898). He saivat neljä lasta, joista yksi, Natalia Nordmann oli taiteilija Ilja Repinin muusa. Poika Fredrik Nordmann oli upseeri ja virka- ja valtiopäivämies.
Hurrikaani Audrey

Hurrikaani Audrey saavutti tunnetuista Atlantin hurrikaaneista aikaisimmin luokan 4 Saffirin-Simpsonin asteikolla, minkä lisäksi se oli voimakkain ennen elokuuta muodostunut myrsky. Hurrikaani Dennis rikkoi jälkimmäisen ennätyksen melkein 50 vuotta myöhemmin.
Audrey oli vuoden 1957 hurrikaanikauden ensimmäinen voimakas hurrikaani. Se aiheutti arviolta 150 miljoonan dollarin vahingot ja 371 kuolonuhria Cameronin lähistöllä ja 19 muilla alueilla. Ihmishenkiä menetettiin eniten sitten vuoden 1938 hirmumyrskyn.. Kanadassa se surmasi 15 ihmistä
Hard Target

Hard Target on vuonna 1993 ensi-iltansa saanut yhdysvaltalainen toimintaelokuva. Elokuvan on ohjannut John Woo ja käsikirjoittanut Chuck Pfarrer. Pääosissa näyttelevät Jean-Claude Van Damme, Lance Henriksen, Yancy Butler ja Wilford Brimley.
Juoni.
Palkkasoturi Emil Fouchon tilaa välikäden kautta kodittomia sotaveteraaneja viihdyttämään asiakkaitaan. Puolen miljoonan dollarin korvausta vastaan asiakkaat saavat jahdata veteraaneja aseiden kanssa. Yksi Fouchonin saalistaa aiheuttaa kuitenkin harmia, kun tämän tytär, Nat Binder saapuu kaupunkiin etsimään kadonnutta isäänsä. Nat pyytää Chance Boudreaux'lta apua löytämään isänsä, jonka he toteavat etsintöjen päätteeksi olevan kuollut. Chance kuitenkin alkaa epäillä veteraanin kuolemaa murhaksi ja epäilyt vain vahvistuvat, kun seuraavana päivänä hänen tuttu, Elijah, löytyy kuolleena keskeltä katua. Chance joutuu pian kuitenkin itse Fouchonin saalistuksen kohteeksi, kun hän törmää Fouchonin apuriin Pikiin. Nyt Fouchon, Pik ja neljä muuta saalistajaa lähtevät jahtaamaan Chancea.
Suomessa.
Suomessa elokuva sai ensi-iltansa 22. huhtikuuta 1994. Sittemmin elokuvaa on esitetty kolmesti televisiosta. MTV3 esitti elokuvan molemmilla kerroilla, aluksi 17. syyskuuta 1998, toisen kerran 15. maaliskuuta 2007 ja kolmannen kerran 7. kesäkuuta 2012.
"Helsingin Sanomien" Helena Ylänen piti Woon ensimmäistä Hollywood-ohjausta parempana kuin keskimääräiset amerikkalaiset ”mukilointifilmit”, mutta silti Woon tekemäksi karkeana väkivaltaviihteenä. Yhtenä syynä tähän hän piti pääosan esittäjäksi otettua ”lahjatonta ja omahyväistä” Van Dammea.
Pentti Airio

 
Pentti Sakari Airio (s. 21. maaliskuuta 1945 Paimio) on eläkkeellä oleva Suomen puolustusvoimien prikaatikenraali. Airio on valmistunut Kadettikoulusta ja koulutukseltaan sotatieteiden tohtori ja on toiminut muun muassa Reserviupseerikoulun johtajana. Sotilasuran lisäksi hän on kirjoittanut sota-aiheisia kirjoja, muun muassa Yrjö Keinosesta, joka oli myös hänen väitöskirjansa "Yrjö Keinonen – uudistajaksi asetettu" aiheena.
Come Around Sundown

Come Around Sundown on yhdysvaltalaisen rockyhtye Kings of Leonin viides studioalbumi. Se julkaistiin Euroopassa 15. lokakuuta ja Pohjois-Amerikassa 19. lokakuuta 2010. Albumin kansikuvat sekä kappalelista paljastettiin 3. syyskuuta 2010.
Isossa-Britanniassa albumi myi 183 000 kappaletta ensimmäisellä viikollaan ja se oli vuoden 2010 11. myydyin albumi 694 000 kappaleella.
55 Cancri b

55 Cancri b on tähteä 55 Cancri A kiertävä eksoplaneetta. Se on järjestyksessä toinen planeetta tähdestä lähtien. Planeetta on ns. kuuma jupiter. Planeetta oli neljäs löydetty eksoplaneetta. Sen löysivät Paul Butler ja Geoffrey Marcy 12. huhtikuuta 1996. Kuten suurin osa tunnetuista eksoplaneetoista, 55 Cancri b löydettiin säteisnopeusmenetelmän avulla. Planeetan löytämisestä ilmoitettiin yhdessä Ypsilon Andromedaea kiertävän sisimmän planeetan kanssa.
Ominaisuudet.
Planeetan suuresta massasta johtuen planeetan otaksutaan olevan kaasujättiläinen, jolla ei ole kiinteää pintaa. Planeetasta tiedetään hyvin vähän, eikä sen sädettä, koostumusta tai lämpötilaa tiedetä. Planeetalla uskotaan olevan pilvetön ylempi ilmakehä.
Planeetalla ei luultavasti ole suuria kuita, sillä ne olisivat luultavasti jo paenneet kiertoradaltaan tai tuhoutuneet kappaleiksi johtuen aurinkokunnan iästä.
Oryx ja Crake

Oryx ja Crake () on kanadalaisen kirjailijan Margaret Atwoodin vuonna 2003 ilmestynyt tieteisromaani. Teos ilmestyi suomeksi samana vuonna Otavan kirjasto -sarjassa Kristiina Drewsin kääntämänä. Kirja on Atwoodin "Herran tarhurit" -romaanin itsenäinen sisarteos. Atwoodin "Uusi maa" -romaani on jatkoa näille kirjoille.
Tunnelirotta

Tunnelirotta () oli Vietnamin sodan aikainen nimitys, jota käytettiin vietkongin ja Pohjois-Vietnamin sotilaita vastaan näiden tunneliverkostoissa taistelleista pääosin yhdysvaltalaisista sotilaista. Varsinaisen koulutuksen saaneiden tunnelirottien ohella samassa tehtävässä toimi tavallisia vapaaehtoisia.
Erityisen koulutuksen saaneita niin sanottuja tunnelirottia oli vain vähän. Virallisia tunnelirottien yksikköjä oli vain Yhdysvaltojen 1. ja 25. jalkaväkidivisioonassa, joista ensimmäisessä heihin kiinnitettiin erityisempää huomiota. 1. divisioonassa oli kaksi tunnelirottien yksikköä. Yksikköjä johti luutnantti ja ne käsittivät kerralla korkeintaan 13 sotilasta. Yksikköihin kuului myös lääkintämies, viestimies ja oppaina tai tulkkeina toimineita entisiä vietkongin taistelijoita.
Tunnelirottina muissa yksiköissä toimivat satunnaiset vapaaehtoiset, joilla ei ollut erityistä koulutusta. Tässä mielessä tunnelirottia oli myös Etelä-Vietnamin ja Australian asevoimissa. Australaialaiset tosin käyttivät nimitystä "tunnelifretti" ("tunnel ferret"). Ennen tunnelirottia tunneliverkostoissa toimimiseen oli yritetty käyttää koiria. Ideasta kuitenkin luovuttiin, koska koirat eivät osanneet tunnistaa tunneleihin tehtyjä ansoja.
Yhdysvaltojen yksiköissä tunnelirottien koulutusohjelma muistutti osia Yhdysvaltain erikoisjoukkojen saamaa koulutusta. Perusvarustuksenaan tunnelirotat käyttivät .38 -kaliiperista pistoolia, taskulamppua ja puukkoa. Vihollisen tunneliin tunkeutui tavallisesti samaan aikaan kaksi tai kolme miestä. Yhden tehtävänä oli olla yhteydessä radiolla maan pinnalle tunnelien kartoittamiseksi. Vaarana itse vihollisen lisäksi olivat eksyminen tunneliverkostossa, sekä niihin asennetut ansat. Erityisen koulutuksen saaneista tunnelirotista suurin osa selvisi sodasta hengissä. Kuitenkin esimerkiksi 1. jalkaväkidivisioonan tunnelirotista kaikki haavoittuivat vähintään kerran.
Tunnelirotta fiktiossa.
Frederick Forsyth on rakentanut kirjansa "Kostaja" ja "Kobra" fiktiivisen entisen tunnelirotan ympärille.
Antioquia

Antioquia on yksi Kolumbian 32 departementista. Sen pääkaupunki on Medellín, pinta-ala 63 612 km² ja asukasluku vuonna 2009 oli 5 988 984 henkeä.
Departementin halki kulkevat Andien keskinen ja läntinen vuorijono. Alue sopii hyvin karjankasvatukseen ja banaanien ja kahvin viljelyyn. Monia muitakin kasveja viljellään Antioquiassa, ja kallioperästä on löydetty kultaa ja bauksiittia. Antioquia onkin vaurasta aluetta. 
Los Katíoksen kansallispuisto sijaitsee osittain Antioquiassa, osittain Chocón departementissa.
Arauca (departementti)

Arauca on yksi Kolumbian 32 departementista. Sen pääkaupunki on Arauca, pinta-ala 23 818 km² ja asukasluku vuonna 2009 oli 244 507 henkeä.
Departementti on saanut nimensä arawakeista, alueella asuneista alkuperäisasukkaista. Vuoristoinen El Cocuyn kansallispuisto sijaitsee osittain tässä departementissa.
Wasting Light

Wasting Light on yhdysvaltalaisen rockyhtye Foo Fightersin seitsemäs studioalbumi. Se julkaistiin Suomessa 8. huhtikuuta 2011 ja Yhdysvalloissa 12. huhtikuuta 2011. Se on yhtyeen ensimmäinen albumi neljään vuoteen. Albumin nimi on otettu kappaleesta "Miss the Misery".
Albumi oli iTunesin vuoden albumi 2011.
Tausta.
Albumin nauhoitus alkoi 6. syyskuuta 2010 tuottaja Butch Vigin, joka oli aiemmin tuottanut yhtyeen Greatest Hits -albumille kaksi uutta kappaletta, johdolla. Albumi nauhoitettiin Dave Grohlin autotallissa ainoastaan analogisia laitteita käyttäen. Vig sanoi MTV:n haastattelussa, että albumi oli täysin analoginen ennen masteroimista. Koko albumin nauhoituksen ajan yhtyettä dokumentoitiin osaksi dokumenttia "", joka julkaistaan samoihin aikoihin albumin kanssa. Yhtye myös julkaisi tietoa ja kuvia prosessista tämän twitter-tilillä. Albumin nauhoitus saatiin päätökseen 3. tammikuuta 2011, jolloin yhtye laittoi twitterin kautta viestin, jossa luki "Ladies and gentlemen, we are officially done" (Hyvät naiset ja herrat, olemme virallisesti valmiita). Albumin miksasi Alan Moulder ja sen masteroi Emily Lazar.
1. helmikuuta yhtye ilmoitti verkkosivuillaan albumin virallisen julkaisupäivämäärän olevan 12. huhtikuuta 2011. Albumin ensimmäinen single "Rope" julkaistiin ladattavaksi 23. helmikuuta ja virallisesti 1. maaliskuuta 2011. 12. helmikuuta kappaleen "White Limo" musiikkivideo julkaistiin.
Albumi levisi internetiin 1. huhtikuuta 2011 ja myös Foo Fighters päätti julkaista albuminsa verkkosivuillaan esikuunteluun.
Kokoonpano.
Vieralijat:
Pilatus SB-2 Pelican

Pilatus SB-2 Pelican oli sveitsiläisen Pilatus Flugzeugwerke AG -lentokonetehtaan lentokone. Ensimmäinen ja ainoa tämän tyypin lentokone lensi vuonna 1944. Sodan loputtua koneelle ei löytynyt markkinoita.
Tyyppi oli rakenteeltaan ylätaso eli siivet sijaitsivat rungon yläosassa. Siinä oli niin sanottu jakoperäsin eli H-kirjainta muistuttava kaksoissivuvakaaja. Laskuteline oli kiinteä. Voimalaite oli Pratt &amp; Whitney Wasp Junior, joka tuotti 336 kilowatin tehon. Koneen suurin nopeus oli 250 km/h.
Naratš

Naratš () eli Narotš () on loma-asutus- ja kylpylätaajama Mjadzelin hallintopiirissä Minskin alueen luoteisosassa Valko-Venäjällä. Vuoden 2009 väestönlaskennassa Naratšin asukasluku oli 2 931. Naratš sijaitsee Minskistä katsottuna luoteessa; maanteitse matkaa on runsas 150 kilometriä.
Naratšin suosittu lomataajama sijaitsee Valko-Venäjän suurimman luonnonjärven eli "Naratš"-järven luoteisrannalla. Naratš on samalla eräs vuonna 1999 perustetun Narotšanskin kansallispuiston alueella sijaitsevista kaupunkimaisista taajamista. Naratšin seutu on Valko-Venäjän suurin ja tunnetuin loma- ja kylpyläalue. Alueella sijaitsevat muun muassa kuntoutuslaitokset (sanatoriot) Belaja Rus (300 majoituspaikkaa), Narotš (260), Priozerny (515), Sputnik ja Sosny. Lisäksi alueella on muita yösijoja hotellessa, majataloissa ja maaseutumajoituksessa. Noin 3 kilometriä tästä loma- ja kylpylätaajamasta luoteeseen sijaitsee varsinainen Naratšin keskustaajama, josta löytyvät muun muassa kansallispuiston hallinto ja kaksi kirkkoa.
Weiss Manfred WM-23

Weiss Manfred WM-23 "Ezüst Nyil" ("Hopeanuoli") oli unkarilainen toisen maailmansodan aikainen hävittäjälentokoneen prototyyppi. 
WM-23:n kehitys alkoi, kun Weiss Manfred tehdas saksalaisen Heinkel He 112 -hävittäjän valmistuksesta lisenssillä. Lisenssivalmistuksen suunnittelun rinnalla yhtiön pääsuunnittelija Bela Samu alkoi suunnitella kotimaista lentokonetta kesäkuussa 1940. Se sai koodin WM-23 ja nimen Ezüstnyil (hopeanuoli). Siihen kopioitiin He 112:n koneen tekniikkaa. Muun muassa siipiprofiili ja siiven muoto kopioitiin suoraan He 112 -koneesta, kuten laipat. Kone oli kuitenkin puurakenteinen. 
Voimalaite oli WM-K-14B, lisenssillä tehty Gnome-Rhone 14 Kfrs Mistral Major, jossa oli 1 000 hevosvoimaa. Aseistus oli kaksi 7,62 mm Gebaur-konekivääriä ja kaksi runkoon sijoitettua 20 mm MG 151 -tykkiä. 
Prototyyppi lensi syyskuussa 1941. Sillä oli hyvät lento-ominaisuudet, mutta ongelmana koneessa oli siivekevärähtely, kuten myöhemmin suomalaisessa VL Myrskyssä. 
Konetta piti kehittää metalliseksi, mutta natsi-Saksa pakotti unkarilaisen teollisuuden Saksan sotatalouden alihankkijaksi, jolloin tehdas teki Messerschmitt Bf 109 G -koneita.
Specim

Specim, Spectral Imaging Oy Ltd on Oulussa sijaitseva teknologiayritys, joka kehittää hyperspektraalikameroita tutkimukseen, teollisuuteen sekä kaukokartoituskäyttöön. Specimin ilmakuvauksessa käytettäviä hyperspektraalikameroita on hyödynnetty ympäristömittauksissa, kasvitutkimuksessa, vakavien ympäristökatastrofien kuten Meksikonlahden öljyonnettomuuden ja Unkarin myrkkyvuodon leviämisen seuraamisessa ja puhdistustöiden ohjaamisessa. 
Vuonna 2010 Specimin termaalisen infrapuna-alueen hyperspektraalikamerat ovat saaneet laajalti huomiota, yhtiö on nimetty muun muassa optiikan alan Prism Awards 2010 -palkinnon finalistiksi. Specimin "pöllö" ("owl") on maailman ensimmäinen thermaalialueen hyperspektraalikamera, jota voidaan käyttää miehittämättömissä lentokoneissa (UAV) tai ympäröivän maailman kemiallisessa kuvantamisessa ilman valonlähdettä, edes auringon valoa tai kuutamoa ei tarvita. Hyperspektraaliteknologia tuli laajan yleisön tietoisuuteen USA:n erikoisjoukkojen käyttäessä sitä Osama bin Ladenin kiinnioton yhteydessä toukokuussa 2011.
Vuoden 2020 lopulla Specim koko osakekanta myytiin Japanilaisen Konica Minoltan Hollanissa toimivalle tytäryhtiölle Konica Minolta Sensing Europe BV:lle.
Greatest Hits (Foo Fighters)

Greatest Hits on yhdysvaltalaisen rockyhtye Foo Fightersin 3. marraskuuta 2009 julkaisema kokoelma-albumi. Se sisältää kaksi uutta kappaletta "Wheels" ja "Word Forward" sekä aiemmin julkaistuja kappaleita kuten "The Pretender", "All My Life", "Learn to Fly", "Best of You", "Times Like These", "My Hero" ja "Everlong".
"Wheels" on albumin ensimmäinen single ja se debytoi radiossa 23. syyskuuta 2009. Single julkaistiin virallisesti 29. syyskuuta 2009. Kappaleet "Wheels" ja "Word Fordward" tehtiin Dave Grohlin ystävälle, Jimmylle, joka oli hiljattain kuollut. Kappaleet kirjoitettiin varta vasten kokoelma-albumille tuottaja Butch Vigin kanssa.
"Have A Cigar" -kappaleessa laulaa rumpali Taylor Hawkins.
Albumin "Deluxe Edition" sisältää kirjan sekä DVD:n, jossa on yhtyeen muutama musiikkivideo ja live-esiintyminen. Se sisältää myös videon kappaleesta "Wheels".
Kappalelista.
DVD.
Päävalikossa on klikattava luodinreikä, joka paljastaa videon, jossa Dave Grohl soittaa pianolla kappaleen "Home".
Risaralda (departementti)

Risaralda on yksi Kolumbian 32 departementista. Sen pääkaupunki on Pereira, pinta-ala 4 140 km² ja asukasluku vuonna 2009 oli 919 653 henkeä.
Departementti on kahvinviljelyaluetta. Siellä kasvatetaan myös sokeriruokoa, banaania, jukkaa, kaakaota ja bambua sekä lypsykarjaa. Los Nevadosin kansallispuisto sijaitsee osittain Risaraldassa.
Sami Rinne (keraamikko)

Sami Rinne (s. 18. huhtikuuta 1971 Kirkkonummi) on suomalainen keraamikko ja muotoilija.
Rinne kirjoitti ylioppilaaksi Porkkalan lukiosta ja valmistui artenomiksi Kuopion käsi- ja taideteollisuusakatemiasta, jossa hän on suorittanut myös Artenomi Innovation Design (ADI) -erikoistumisopinnot. Rinne sai Kuopion Muotoiluakatemian Muotoilupalkinnon vuonna 2008.
Rinne valmistaa kaikki keramiikkatuotteensa itse käsityönä Helsingissä Runeberginkadulla sijaitsevassa keramiikkastudiossaan. Hän suunnittelee, työstää ja polttaa savesta kestäviä keramiikka-astioita itsekehittämillään resepteillä. Rinne on kehittänyt reseptejä muun muassa posliinin ja lasitteen sekä muottien tekemiseen. Tuotteiden designissa yhdistyvät arki ja fantasia sekä rakkaus luontoon. Tunnettuja käyttökeramikan tuotteita ovat mm. Enkeli-, Lepakko-,Kallo-, Sudenkorento-, Perhonen-, Viulu-, Mustikka-, Tyrni-, Variksenmarja-, Puolukka-, Poro-, Pupu-, Koivu- ja Kala-astiat sekä Kulmikas- ja Elämänpuu-astiastot.
Rinteen keramiikka-astioita ja sisustuskeramiikkaa on ollut esillä useissa näyttelyissä ja messuilla sekä Suomessa että ulkomailla. Tuotteita on nähtävillä myös Arabian museossa, Design Forum Finlandissa, Suomen käsityön museossa, Varkauden taidemuseossa ja Kuopion kulttuurihistoriallisessa museossa.
Opiskelu.
Rinne opiskeli Tervolan käsi- ja taideteollisuusoppilaitoksessa vuosina 1992-1994. Hän valmistui keramiikan artenomiksi vuonna 1988 Kuopion käsi- ja taideteollisuusakatemiasta Pohjois-Savon ammattikorkeakoulusta, jossa hän suoritti myös Artenomi Innovation Design (ADI) -erikoistumisopinnot vuosina 2000-2001. 
Rinne valmistui Jyväskylän ammattikorkeakoulun ammatillisesta opettajakorkeakoulusta vuonna 2004. Vuodesta 2003 lähtien hän on toiminut Pohjois-Karjalan Ammattiopiston keramiikkakisällien arviointikokeiden arvioijana. Starttiyrittäjäkurssin Rinne suoritti vuonna 1998, ja oman toiminimen hän perusti vuonna 1999.
Rob Schremp

Rob Schremp (s. 1. heinäkuuta 1986 Syracuse, New York, Yhdysvallat) on yhdysvaltalainen jääkiekkoilija, pelipaikaltaan vasen laitahyökkääjä. Hän pelaa kaudella 2023–2024 kiinalaisessa SCHL-liigassa. Hänen aiempiin seuroihinsa kuuluvat muun muassa NHL-liigan Edmonton Oilers, New York Islanders ja Atlanta Thrashers sekä Elitserienin MODO.
Schremp ilmoitti lopettavansa ammattilaisuransa marraskuussa 2018. Hän palasi kuitenkin jääkiekon pariin kaudella 2020–2021.
Kultanuoli

Kultanuoli ("Phyllobates terribilis") on nuolimyrkkysammakoiden heimoon kuuluva sammakkolaji, joka elää vain Kolumbian Tyynenmeren puoleisella rannikolla. Se löydettiin vasta vuonna 1974.
Kultanuoli on suurin nuolimyrkkysammakkolaji, ja painaa 30 grammaa. Se kasvaa noin 4,5 senttiä pitkäksi. Selkäpuoli on keltainen, oranssi tai metallinvihreä, eri alueilla elää erivärisiä sammakoita. Vatsapuoli on samaa väriä kuin selkä mutta vaaleampana, paitsi kämmenet ja reisien sisäsyrjässä olevat läikät ovat mustat. Myös silmät ovat mustat, ja joillain yksilöillä suun reunat. Nuoret yksilöt ovat mustia, keltaraitaisia, ja aikuisvärin sammakko saavuttaa 18 viikon ikäisenä.
Kultanuoli on myös myrkyllisin nuolimyrkkysammakko. Se on erittäin myrkyllinen. Se on yksi kolmesta lajista, jota intiaanit ovat tällä alueella käyttäneet myrkkynuolten valmistamiseen puhallusputkiaan varten. Kultanuolen myrkyllisyys johtuu muun muassa batrakotoksiini-nimisestä (C31H42N2O6, CAS 23509-16-2) sammakkoeläinmyrkystä.
Kultanuoli on erittäin uhanalainen.
Myyräekinokokki

Myyräekinokokki ("Echinococcus multilocularis") on enimmäkseen koiraeläinten ohutsuolessa elävä, parin millimetrin pituinen heisimato. Myyräekinokokin väli-isäntinä toimivat jyrsijät. Myyräekinokokkitartunta voi aiheuttaa ihmisessä vakavan, jopa hengenvaarallisen, ekinokokkoosin.
Levinneisyys.
Myyräekinokokkia on todettu erityisesti Euroopan keskiosissa ja arktisilla alueilla. Madon levinneisyysalueilla ketuista 15–70 % voi olla tartunnan kantajia. Esimerkiksi Sveitsissä kuolee vuosittain kymmenkunta myyräekinokokin aiheuttamaan maksatautiin. Matoa on todettu myös Virossa, Liettuassa ja Latviassa, sekä alkuvuodesta 2011 myös Ruotsin länsirannikolla. Tutkijat uskovat madon levinneen myös Pietarin alueelle Venäjällä. Suomeen sen tulo on enää ajan kysymys.
Elämänkierto.
Myyräekinokokin aikuisvaihe on lihansyöjien, yleensä koiraeläinten, kissojen, supikoirien ja susien, ohutsuolessa. Pääisäntäeläimet ovat yleensä oireettomia. Munat leviävät pääisännästä ulosteiden välityksellä, ja ulosteista ne leviävät väli-isäntinä toimiviin jyrsijöihin (myyrä, piisami, orava, rotta, kotihiiri) suun kautta. Väli-isännässä myyräekinokokin toukkavaihe kehittyy suvuttomasti ja muodostaa väli-isännän sisäelimiin nesteen täyttämiä rakkulamuodostumia.
Tartunta.
Pääisännän ulostamat munat leviävät edelleen ympäristöön muurahaisten ja lentävien hyönteisten välityksellä. Myös tuuli voi levittää munia. Jaokkeiden sisällä ulostetut munat voivat liikkua ulostekasasta pois jopa kymmeniä metrejä jaokkeen liikkeen avulla. Munat voivat säilyä ympäristössä jopa vuosia, mikäli ne eivät kuivu ja niiden tartuntakyky säilyy -30 – +60 °C -välisellä lämpötila-alueella. Madon levinneisyysalueella esimerkiksi luonnonmarjojen säilöminen pakastamalla ei ole enää turvallinen keino taudin välttämiseksi.
Ihmiseen myyräekinokokki voi tarttua ketun tai koiran ulosteen, ulosteen saastuttaman veden tai marjojen välityksellä, tai koiran turkkiin tarttuneista munista, koira onkin todennäköisin tartuntalähde . Ihminen voi myös toimia madon väli-isäntänä. Useimmiten ihmisen immuunijärjestelmä kykenee eliminoimaan loisen toiminnan, jolloin ainut havaittava oire on vasta-ainetason nousu. Mikäli immuunijärjestelmä epäonnistuu loisen torjumisessa, muodostaa mato yleensä maksaan kasvainta muistuttavan kystan. Maksasta loinen saattaa levitä edelleen keuhkoihin, aivoihin tai muuallekin elimistöön, esimerkiksi leikkauksien yhteydessä. Taudin itämisaika on 5–15 vuotta ja sen hoitoon käytetään leikkauksia ja loislääkitystä. Aikaisemmin tautiin sairastuneet yleensä kuolivat noin viiden vuoden kuluessa, mutta nykyisin hoitoennuste on parantunut.
Ivan Moody

Ivan Moody on yhdysvaltalaisen metalliyhtye Five Finger Death Punchin laulaja. Ennen Five Finger Death Punchiin liittymistä Moody on ollut laulajana nu metal -yhtyeessä Motograter ja progressiivisen rockin yhtyeessä Ghost Machine. Hän on myös näytellyt Incubusta kauhuelokuvassa "Bled".
E. R. Eddison

Eric Rücker Eddison, kirjailijanimeltään E. R. Eddison (24. marraskuuta 1882 Adel, Leeds, Englanti – 18. elokuuta 1945) oli englantilainen kirjailija.
Eddisonin tunnetuin teos on maaginen fantasiaromaani "The Worm Ouroboro"s (1922), jonka tapahtumat sijoittuvat vieraalle planeetalle. Hän kirjoitti myös "Zimiamvia"-trilogian. Eddison oli myös islantilaisen kirjallisuuden tutkija ja kääntäjä, ja hänen romaanissaan "Styrbiorn the Strong" (1926) on viittauksia islantilaissaagoihin.
Fantasiakirjailija J. R. R. Tolkien otti Eddisonilta vaikutteita romaaniensa koristeelliseen, rytmiseen ja vanhahtavaan kieleen.
Kihniön kirkko

Kihniön kirkko on puurakenteinen, vuosina 1915–1917 rakennettu pitkäkirkko Kihniössä. Kirkon piirustukset on laatinut arkkitehti Ilmari Launis. Kirkon alttarin puoleisessa päädyssä on sakaristo, joka on hieman muuta kirkkorakennusta matalampi. Toisessa päädyssä on molemmilla sivuilla pienet eteiset joiden kautta sisäänkäynti kirkkoon tapahtuu.
Sisältä kirkko on kolmilaivainen. Keskilaivan katto on taitettu mutta sivulaivat ovat tasakattoiset. Kirkon urut ovat Kangasalan urkutehtaan käsialaa vuodelta 1939. Kirkon alttaritaulun on maalannut Germund Paaer ja se on nimeltään "Minä seison oven takana ja kolkutan".
Mouhijärven kirkko

Mouhijärven kirkko on Turun kaupunginarkkitehti Pehr Johan Gylichin suunnittelema, vuonna 1858 valmistunut punatiilinen kirkko Sastamalan Mouhijärvellä. 
Kirkko kuuluu Sastamalan seurakunnalle. Kirkon yhteydessä sijaitsee Mouhijärven hautausmaa ja sankarihauta-alue. 
Kirkkorakennus.
Kirkko on päätytornillinen, sisäviisteinen ja tasavartinen ristikirkko. Sen keskustassa on matalahko monisärmäinen pyramidikatto. Kirkon kellotorni sijaitsee alttarilta katsottuna vastapäisen sakaran jatkeena. Kaikissa sakaroissa on laakeat satulakatot. Kirkon alttaritauluna on Felix Frangin maalaama "Ristiinnaulittu" vuodelta 1918. Seurakunnalla on lisäksi kaksi vanhempaa samaan aiheeseen pohjautuvaa alttaritaulua.
Kirkon on suunnitellut Pehr Johan Gylich, joka on piirtänyt myös Tyrvään ja Kiikoisten kirkot. Mouhijärven kirkko muistuttaa tyyliltään ja rakennusmateriaaleiltaan kolme vuotta aiemmin valmistunutta Tyrvään kirkkoa. Molemmissa kirkoissa on myös sisätiloissa samanlaiset kupolirakenteet ja saarnastuolit. 
Hautausmaa.
Kirkon yhteydessä olevalla hautausmaalla sijaitsevat sankarivainajien ja Karjalaan jääneiden muistomerkit sekä Äitien sankarikivi.
Aikaisemmat kirkot.
Mouhijärven seurakunnalla, joka liitettiin vastaperustettuun Sastamalan seurakuntaan vuonna 2009, on ollut kaksi aikaisempaa kirkkoa. Vanhin oli 1500-luvun lopulta, eikä sen tarkka sijainti ole tiedossa. Toinen kirkko oli rakennettu Selkeen kartanolta saadulle maalle, ja se purettiin vuonna 1878. Puretun kirkon tontilla on nyt hautausmaa ja vanhan kirkon kellotapulista kunnostettu kesäkappeli. Kesäkappelin on suunnitellut arkkitehti Marja Rauhala, ja se valmistui vuonna 1999.
Magdalena (departementti)

Magdalena on yksi Kolumbian 32 departementista. Sen pääkaupunki on Santa Marta, pinta-ala 23 188 km² sekä asukasluku vuonna 2009 oli 1 190 585.
Magdalena sijaitsee maan pohjoisosassa, Karibian­meren rannalla. Sen itä­osassa kohoaa lumi­huippuinen Sierra Nevada de Santa Marta. Magdalenan viidakoista löydettiin vuonna 1974 tayrona-heimon ”kadonnut kaupunki”. Tayronan kansallispuisto sijaitsee departementissa.
Soulin metro

Soulin metro on metrojärjestelmä Soulissa Etelä-Koreassa. Se palvelee Soulin, Incheonin, Gyeonggin, Pohjois-Chungcheongnamin ja Länsi-Gangwonin alueita. Soulin metro on pituudeltaan maailman laajin metrojärjestelmä, sekä käyttäjämäärältään suurin. Metro aloitti toimintansa elokuussa 1974.
Soulin metroa laajennetaan koko ajan ja vuosien 2013–2015 aikana metropolialueella avataan useita uusia reittejä ja asemia. Nykyisin asemia löytyy Soulin metropolialueelta kaikkiaan 622 ja ne jakautuvat 18 eri linjan varrelle. Päivittäin Soulin metroa käyttää noin 6,9 miljoonaa ihmistä.
Alfonso López Pumarejo

Alfonso Lopez Pumarejo (31. tammikuuta 1886–20. marraskuuta 1959) oli kolumbialainen liberaalipuolueen poliitikko. Hän toimi maansa presidenttinä kaksi kertaa, 1934–1938 ja 1942–1945. López uudisti radikaalisti maataloutta, koulutusta ja verotusta. Uudistusten seurauksena kahvista saadut tulot ja viennin määrä kasvoivat ja teollistuminen ja talouskasvu saivat vauhtia.
Lopezin poika Alfonso López Michelsen oli presidentti 1970-luvulla.
Laureano Gómez

 Laureano Eleuterio Gómez Castro (1889–1965) oli kolumbialainen poliitikko. Hän toimi pitkään konservatiivipuolueen johtajana ja maansa presidenttinä vuosina 1950–1953. Oppositiojohtajana toisen maailmansodan aikana hän arvosteli kärkkäästi presidentti Alfonso López Pumarejon ulkopolitiikkaa ja henkilöä ja joutui siitä vankilaan, mikä laukaisi mellakoita Bogotássa.
Omalla presidenttikaudellaan Gómez totetutti tiukan oikeistolaista politiikkaa ja leikkasi edeltäjiensä luomia tasa-arvomalleja. Ammattiliitot kiellettiin, lehdistöä sensuroitiin, tuomioistuimia ohjattiin eikä oppositio päässyt kongressivaaleihin. Vuoteen 1953 mennessä valmisteltua uutta perustuslakia on kuvattu "neofasistiseksi". Vainot kohdistuivat etenkin liberaalioppositioon, joita Gomez kutsui kommunisteiksi. Hurjimmillaan sen edustajia surmattiin tuhat kuukaudessa.
Gómez antoi vuonna 1951 vallan terveyssyistä tilapäisesti varapresidentilleen, ja kun hän yritti paluuta, liberaalien, maltillisen oikeiston ja armeijan joukot syrjäyttivät hänet ja maahan tuli sotilashallitus, jonka johdossa oli Gustavo Rojas Pinilla.
Vuonna 1958 Gómez ja entinen liberaalipresidentti solmivat liiton väkivaltaisuuksien lopettamiseksi. He perustivat Kansalliseksi rintamaksi kutsutun organisaation ja sopivat vallanjaosta. Kansallinen rintama hallitsi maata vuoteen 1978 asti.
Jonas Ernelind

Jonas Ernelind (31. maaliskuuta 1976 – 25. helmikuuta 2011) oli ruotsalainen käsipalloilija.
Ernelindin kasvattajaseura oli partillelainen IK Sävehof, jossa hän myös aloitti ja päätti edustusjoukkueuransa. Hän oli voittamassa vuonna 2005 Ruotsin käsipallomestaruutta. 2000-vuosikymmenen alussa hän myös pelasi muutaman vuoden ammattilaisena Saksassa, seuroinaan THW Kiel, VfL Bad Schwartau ja HSV Hamburg. Ernelind oli pelipaikaltaan oikea laitapelaaja.
Ernelind pelasi Ruotsin käsipallomaajoukkuessa 104 maaottelua, joissa hän teki yhteensä 266 maalia. Hän oli voittamassa vuonna 1996 alkaneella ja vuonna 2005 päättyneellä maajoukkueurallaan MM-hopeaa vuonna 2001 ja EM-kultaa vuonna 2002.
Ernelind oli naimisissa ja hänellä oli kaksi lasta. Hän kuoli vuonna 2011, muutama vuosi pelaajauransa päättymisen jälkeen, melanoomaan 34-vuotiaana. Melanooma oli diagnosoitu hänellä vuonna 2008.
Seurat.
Lähde:
Bertel von Bonsdorff

Bertel Magnus von Bonsdorff (19. huhtikuuta 1904 Helsinki – 10. tammikuuta 2004 Helsinki) oli suomalainen lääketieteen ja kirurgian tohtori ja Helsingin yliopiston sisätautiopin professori.
Ura.
Von Bonsdorffin vanhemmat olivat professori Carl Gabriel von Bonsdorff ja Bertha Johanna Sumelius ja puoliso vuodesta 1931 lääketieteen lisensiaatti Sara Elin Cecilia Lindström. Diplomi-insinööri, johtaja Magnus von Bonsdorff (s. 1934) on heidän poikansa. Tutkijasuvun jälkeläisenä von Bondorff suuntautui tutkimustyöhön jo opiskeluaikanaan. Hän osallistui myös ylioppilaspolitiikkaan ja oli muun muassa vaikuttamassa munuaissairauksien klinikan perustamisessa Marian sairaalaan. Hän valmistui lääkäriksi 1931 ja väitteli 1933 tohtoriksi Göttingenin Georg-August-yliopistossa Saksassa. Väitöksen aiheena oli verenpaineen suora mittaus. Von Bonsdorff sai sisätautien erikoislääkärin pätevyyden 1934 ja työskenteli Helsingin yliopiston dosenttina vuodesta 1935. Professoriksi hänet nimitettiin 1947.
Von Bonsdorffin merkittävin tutkimus käsitteli leveän heisimadon aiheuttamaa pernisiöösiä anemiaa, joka oli ennen sotia kansantauti Suomessa. Hän osoitti, että heisimato imee kantajastaan niin suuria määriä B12-vitamiinia, ettei sitä riitä tarpeeksi madonkantajan elimistölle. Hän ei kuitenkaan onnistunut selvittämään, mihin mato tarvitsee B12-vitamiinia ja miten se kerää sitä itseensä.
Von Bonsdorff osallistui kansanterveystyöhön Samfundet Folkhälsanissa, jossa hän aloitti ennen toista maailmansotaa ja toimi sen puheenjohtajana 1962–1980. Hän oli jäsenenä myös Suomen Tiedeseurassa ja sen puheenjohtajana seuran täyttäessä 125 vuotta vuonna 1963. Silloin hänen aloitteestaan perustettiin parasitologian laitos Åbo Akademin yhteyteen. Hän julkaisi lukuisia tutkimuksia hematologian, kardiologian ja parasitologian alalta. Lisäksi hän julkaisi alansa oppikirjoja, joita on käytetty lääkäri- ja sairaanhoitajakoulutuksessa.
Jäätyään eläkkeelle 1971 von Bonsdorff omistautui lääketieteen historian tutkimiselle ja julkaisi 1978 lääkäreiden ja lääketieteen historiaa käsittelevän teoksen "Läkare och läkekonst i Finland under 300 år: 1640-1940". Se on edelleen merkittävin alan teos Suomessa. Hän harrasti myös kirjallisuutta, kuvataiteita ja sukututkimusta.
Von Bonsdorff on haudattu Hietaniemen hautausmaalle.
Sateisen maan kuningas

Sateisen maan kuningas on Claudia-yhtyeen laulaja ja lauluntekijä Petri Möllerin studioalbumi vuodelta 1997. Sen on kustantanut AGM – Good Music (myös muodossa GoodMusic) Oy ja tuottaja on Kari Salli, joka esiintyy levyllä myös muusikkona ja kappaleiden sovittajana. Levy on äänitetty Karivox-studiolla. Levyn kansipaperissa on ote Anishinaben runosta Tie.
Kappaleet.
Kaikki kappaleet ovat Petri Möllerin tekemiä. Sovitukset on tehnyt Kari Salli paitsi 6, 9 ja 11: Petri Möller, Mauritz Möller, Vesa Sahlgren, Petri Thierman ja Matti Keränen. Kappaleiden sanat on painettu levyn kansipaperiin.
Matias Laine

Matias Laine (s. 25. huhtikuuta 1990 Joensuu) on suomalainen entinen autourheilija. Hän ajoi viimeksi World Series by Renault -sarjassa kaudella 2014.
Ura.
Laine kilpaili Raket-luokassa vuonna 2003 ja sai vuoden tulokas -tittelin. Vuonna 2005 Laine voitti ICA Junior -luokan mestaruuden. Vuonna 2008 Laine kilpaili Formula Renault UK -talvisarjassa CRS Racing -tiimissä. Hän saavutti 50 pistettä ja sijoittui yhdeksänneksi. Laine ajoi myös kaksi kilpailua Portugalin FR -talvisarjassa ja ylsi sijoille 3 ja 13. Seuraavana vuonna Laine kilpaili sekä Formula Renault UK- ja Eurocup Formula Renault -sarjoissa ja Motopark Academyssa. Hän sijoittui neljänneksitoista FR UK -sarjassa ajettuaan pisteille kaikissa 12 kilpailussa ennen loukkaantumistaan Snettertonin kilpailussa. Eurocup-sarjassa hän sijoittui 22:sta kuudella pisteellä. Vuonna 2010 Laine kilpaili Formula 3 Euroseries -sarjassa ja sai kolme pistettä. 
Vuonna 2011 Laine kilpaili GP3-sarjassa tehtyään sopimuksen Manor-tallin kanssa. Laine ei saavuttanut pisteitä kauden aikana. Parhaaksi sijoitukseksi jäi 14. sija. Laine jatkoi uraansa GP3-sarjassa siirtyen Manorilta MW Arden -talliin. Laine otti GP3-uransa ensimmäiset pisteet sijoittumalla Barcelonan ensimmäisessä kilpailussa viidenneksi. Toisessa kilpailussa Laine sijoittui kolmanneksi, joka oli hänen GP3-uransa ensimmäisen palkintosija. Laine sai ensimmäisen GP3-voittonsa 2. syyskuuta Belgian Circuit de Spa-Francorchampsin radalla. Laine sai kaiken kaikkiaan neljä palkintokorokesijaa, yhden voiton ja yhden kilpailun nopeimman kierroksen. Laine sijoittui loppupisteissä viidenneksi.
Vuonna 2013 Laine siirtyi kilpailemaan Formula Renault 3.5 -sarjaan kilpaillen P1 Motorsport -tiimissä. Hän ajoi heti ensimmäisessä kilpailussaan pisteille sijoittuen yhdeksänneksi Monzan ensimmäisessä lähdössä. Seuraavat pisteet hän sai Unkarin Hungaroringillä, jossa hän saapui sateisessa kilpailussa maaliin kymmenentenä. Espanjan Barcelonan ensimmäisessä kilpailussa Laine lähti 15. ruudusta. Hän nousi lähtökolarien myötä kilpailussa seitsemänneksi ja piti sijansa myös maaliin asti ajaen kauden parhaan sijoituksensa. Laine saavutti kauden aikana yhdeksän pistettä sijoittuen sarjan 23:nneksi. Vuonna 2014 Laine jatkaa samassa tallissa, joka tosin muutti nimensä Strakka Racingiksi. Kauden avauskilpailussa Laine ajoi kymmenneksi ja saavutti näin yhden pisteen. Belgian ensimmäisessä kilpailussa Laine lähti seitsemännestä lähtöruudusta ja nousi startissa kolmanneksi. Viimeisellä kierroksella hän joutui antautumaan Jazeman Jaafarille ja Laine ajoi lopulta maaliin neljänneksi. Toisessa kilpailussa Laine sijoittui seitsemänneksi ja ajoi kisan nopeimman kierroksen. Laine kerrytti 40 pistettä ja sijoittui sarjan loppupisteissä 13:nneksi.
Kidushait

Kidushait (Hexanchidae) ovat kaulushaikaloijen lahkoon kuuluva valtamerissä elävä kalaheimo.
Nykyisin eläviin kidushaihin kuuluu viisi lajia kolmessa suvussa. Tunnettuja kidushaisukuja on 10, joissa on yhteensä 37 eri lajia. Tähän lasketaan mukaan myös sukupuuttoon kuolleet lajit.
Käyttäytyminen.
Kidushaiden käyttäytymisestä ei tiedetä paljoa, mutta ne ovat primitiivisempiä kuin muut Squalomorphii-ylälahkon heimojen hait. Täpläkidushaiden yksilöiden on joskus huomattu metsästävän yhdessä.
Kidushailajit usein pysyvät päivän ajan syvemmillä vesillä, ja nousevat öisin lähemmän pintaa.
Anatomia.
Kidushailajit ovat keskikokoisia tai suuria haita. Ne kasvavat 1,4–4,7 metriä pitkiksi ja suurin tavattu kidushai oli 4,7 m pitkä. Lajeilla on vain yksi selkäevä joka sijaitsee lähellä pyrstöä, ja niiden peräevä on selkäevää pienikokoisempi. Kidushailla ei ole vilkkuluomia. 
Hexanchus-suvun lajeilla kidusaukkoja on kuusi, ja kapeapäähailla että täpläkidushailla niitä on seitsemän. Kalojen suu ulottuu silmien taakse, ylähampaat ovat teräväkärkiset ja alahampaat leveämmät, matalammat ja sahalaitaiset.
Kidushait ovat ovovivipaarisia, eli ne synnyttävät eläviä poikasia. Ne pystyvät syömään suhteellisen isoja saaliseläimiä, kuten muita haita, rauskuja, luukaloja, nilviäisiä, äyriäisiä ja haaskoja.
Levinneisyys.
Kidushaita tavataan maailman trooppisilla ja lauhkeilla merillä hajanaisissa jakautumissa. Suurin osa kidushaista elävät mannerrinteillä, mutta niitä esiintyy satunnaisesti myös rannikoilla ja muilla matalilla vesillä.
Kidushailajeja tavataan Atlantin, Intian ja Tyynen valtameren alueilta. Ne elävät useimmiten syvissä vesissä ja niitä on tavattu aina 1 875 metrin syvyydestä.
Historia.
Jäänteitä kidushaista on löydetty jopa myöhäisjuran aikakaudelta.
Suvut ja lajit.
Tässä luottelossa näkyy kaikki kidushaisuvut, lajit, ja ovatko ne kuolleet sukupuuttoon.
Farfisa

Farfisa on italialainen yritys, joka tunnetaan lähinnä sen 1960–1980-luvuilla valmistamista sähköuruista ja muista soittimista. Farfisa teki myös radioita, televisioita ja muuta elektroniikkaa. Farfisa-urkuja on käytetty useissa eri musiikkityyleissä. Farfisa on Hammondin ja Voxin lisäksi tunnetuimpia sähköurkumerkkejä maailmassa.
Farfisa-yhtiön perustivat vuonna 1948 Scandallin ja Sopranin perheet. 1960-luvun puolestavälistä alkaen yritys tuli tunnetuksi erityisesti kevyistä ja helposti kuljetettavista "combo"- eli keikkauruista, joista tuli hyvin suosittuja esiintyvien muusikoiden instrumentteina. Menestystuotteeksi muodostui erityisesti transistoroidun sähköharmonikan pohjalta suunniteltu ja vuonna 1964 esitelty Farfisa Combo Compact.
Farfisa-urkuja käytti muun muassa Pink Floyd -yhtyeen kosketinsoittaja Richard Wright etenkin yhtyeen varhaisilla albumeilla kuten "The Piper at the Gates of Dawn" ja "Ummagumma". Vähitellen hän alkoi suosia Hammond-urkuja, ja viimeisen kerran Pink Floyd-kappaleessa Farfisa Compact Duoa kuullaan albumin "Animals" kappaleella ”Dogs”.
Nykyisin Farfisa valmistaa ovipuhelimia.
Getter Jaani

Getter Jaani (s. 3. helmikuuta 1993 Tallinna) on virolainen pop-laulaja. Hän edusti maataan vuoden 2011 euroviisuissa kappaleella ”Rockefeller Street”.
Jaani sijoittui neljänneksi virolaisen lauluohjelma Eesti otsib superstaarin kolmannella kaudella vuonna 2009. Vuonna 2010 Jaani esiintyi Viron High School Musicalissa, "Keskkoolimuusikal". Samaan aikaan hän alkoi tehdä ensimmäistä albumiaan Moonwalk-levy-yhtiön kanssa. Hänen EP:nsä "Parim päev" oli vuoden 2010 soitetuin kappale Viron radioissa. Jaani edusti maataan vuoden 2011 euroviisuissa Sven Lõhmusin kirjoittamalla kappaleella ”Rockefeller Street”. Hän oli kilpailun nuorin osallistuja.
Järein asein

Järein asein ("The Gun Seller") on Hugh Laurien vuonna 1996 ilmestynyt esikoisteos. Teos ilmestyi suomeksi vuonna 2011 Tammen kustantamana, ja sen on suomentanut Aleksi Milonoff.
Hugh Laurie tunnetaan ensisijaisesti näyttelijänä, muun muassa sarjan "House" pääosassa Gregory Housena, mutta lisäksi hän on muusikko, ohjaaja ja kirjailija. Hän on kirjoittanut kaksi romaania, 1996 ilmestyneen dekkarin "Järein asein" 1996 ja sen jatkoksi paljon julkisuutta saaneen mutta yhä julkaisemattoman romaanin "Paper Soldiers".
Näyttelijäurallaan huipulla oleva Laurie tarjosi käsikirjoitusta kustantajalle salanimellä, jotta julkaisupäätös olisi aito, mutta teos ilmestyi lopulta oikealla tekijänimellä. Kun "Järein asein" ilmestyi, New York Timesin kriitikko luonnehti Laurieta sanoin: "nokkela, hurmaava, lämmin, katu-uskottava ja rohkea". Kun teos ilmestyi Ranskassa 2009, se nousi heti myyntilistojen kärkeen. Vakavasta aiheesta kertovassa mutta huumorin sävyttämässä kertomuksessa on kauniita naisia, CIA, terroristeja sekä ripaus James Bondia. Nokkeluuksien ja yllätyskäänteiden värittämän kirjan tyylissä on sanottu olevan hiven W. G. Woodhousea.
Juonitiivistelmä.
Tarinan päähenkilö on mukavasta elämästä pitävä Englannin armeijan entinen upseeri Thomas Lang, joka armeijassa palveltuaan on ryhtynyt sekalaisiin pätkätöihin. Vanhojen suhteidensa avulla hän tekee töitä myös henkivartijana, ja erään keikan aikana hän saa tarjouksen palkkamurhaajan tehtävästä, josta hän kieltäytyy, sillä kylmäveriset murhat eivät ole hänen alaansa. Hän lähtee varoittamaan suunniteltua uhria, amerikkalaista liikemiestä Alexander Woolfia, jolloin hän törmää väkivaltaa uhkuvaan mieheen ja Woolfin kauniiseen tyttäreen Sarahiin. Niin kansainväliseen asekauppaan kietoutuva tarina vaarallisen totuuden metsästämisestä pääsee vauhtiin. Tapahtumapaikkoja ovat muun muassa Lontoo, Hollanti, Sveitsi ja Casablanca.
Korallia

Korallia on kokkolalaisen Claudia-yhtyeen esikoisalbumi vuodelta 1986. Levy ilmestyi Polarvoxin Amulet-levymerkillä ja sen tuotti T.T. Oksala. Oksala toimi myös levyn äänittäjänä Finnvox-studioilla.
Nimikappale ”Korallia” julkaistiin myös singlenä, B-puolellaan ”Paha maa” samalta albumilta. Nimikappaletta käytettiin minuutin verran seitsemän vuotta myöhemmin ensi-iltaan tulleessa menestyselokuvassa "Akvaariorakkaus" (1993).
Levykannen kuvat otti Jan Kaila ja kannen suunnitteli Vesa Lempiäinen, logon Mikko Kaasinen.
Kappaleet.
Kaikki kappaleet säveltänyt ja sanoittanut Petri Möller, kaikki kappaleet sovittanut Claudia.
A-puoli
B-puoli
Tweed (kangas)

Tweed on karstavillasta yleensä toimikkaaksi kudottu kangas, jota käytetään perinteisesti erityisesti pukujen ja päällystakkien valmistamiseen.
Tweedkangas on kestävää ja vettä hylkivää. Kangas on usein karheaa, mutta toimikasrakenne tekee siitä tiivisrakenteisenakin taipuisaa. Tweed voidaan valmistaa myös palttinaksi, mutta tämä sidos ei jousta. Yleisimmät kuviot ovat ruudut tai kalanruoto. Hienovaraisia värivaikutelmia saadaan käyttämällä kaksi- tai kolminkertaiseksi kerrattuja lankoja, joiden säikeet ovat erisävyisiä.
Perinteiset tweedpukineet ovat olleet erityisen suosittuja urheilullisissa metsästys- ja kalastusasuissa. Naisten vaatetusmuodin tunnetuimpia tweedasusteita ovat olleet Coco Chanelin kevyistä tweedkankaista suunnittelemat ja nauhoin reunustetut jakkupuvut. Uusi tweedkankaiden käyttöalue ovat erilaiset vanhat tai uusvanhat äänenvahvistimet , joissa kangas peittää kaiuttimia. 2000-luvun pukine- ja asustesuunnittelijat sekä muodinluojat ovat myös ottaneet tweedit valikoimiinsa.
Nimen alkuperästä.
Tweedkankaan alkuperäinen skotinkielinen nimi oli "tweel" (toimikas, "twill"), joka juontuu sen suosituimmasta sidoksesta. Nimeä on selitetty myös niin, että noin 1830 muuan lontoolainen kauppias olisi saanut "tweelejä" koskeneen kirjeen Hawichissa sijainneelta liikkeeltä. Kauppias kuitenkin erehtyi lukiessaan käsin kirjoitettua tekstiä ja otaksui, että kyseessä olisi Skotlannin rajaseudulla sijaitsevan tekstiiliteollisuuskeskuksen halki virtaavan Tweed-joen mukaan nimetty tuotemerkki. Tämä seurauksena tuotteita mainostettiin nimellä tweed, jota nykyisin käytetään.
Long Road to Ruin

"Long Road to Ruin" on Foo Fightersin kuudennen studioalbumin "Echoes, Silence, Patience &amp; Gracen" toinen single. Kappaleen musiikkivideo julkaistiin 1. marraskuuta 2007 ja single 3. joulukuuta 2007. Musiikkivideolla esiintyy näyttelijä Rashida Jones ja sen ohjasi Jesse Peretz, joka oli aiemmin työskennellyt yhtyeen kanssa kappaleissa "Big Me", "Learn to Fly", "The One", ja "Low".
Kaiken oudon ensyklopedia

Kaiken oudon ensyklopedia on tiedetoimittaja Jani Kaaron vuonna 2009 ilmestynyt hakuteos ”oudoista” ilmiöistä ja uskomuksista.
Vastaanotto.
"Keskisuomalaisen" arvostelijan Marko Ahosen mukaan ”järjettömille uskomuksille on kiva nauraa, kunnes mieleen tulee, että huuhaa-uskovaiset ovat ihmisiä hekin, mikä taas johtaa suruun. Välillä jää suu auki hämmennyksestä silloinkin, kun aihe on entuudestaan tuttu. Kun on lukenut aukeaman verran antroposofian perusteita, en ainakaan itse pistäisi lastani steiner-kouluun.”
Wheels

"Wheels" on rockyhtye Foo Fightersin single. Se debytoi radiossa 23. syyskuuta 2009 ja se julkaistiin virallisesti 29. syyskuuta. Kappale soitettiin ensi kertaa livenä Valkoisessa talossa osana itsenäisyyspäiväjuhlaa. Kappaleet "Wheels" sekä "Word Forward" nauhoitettiin kokoelma-albumille "Greatest Hits" tuottaja Butch Vigin kanssa.
Musiikkivideo.
Kappaleen musiikkivideo julkaistiin lokakuussa 2009. Videossa yhtye esiintyi vanhassa varastossa soittaen kappaletta. Videon ohjasi Sam Brown.